As ek nie geglo het nie, weet ek nie waar ek vandag sou wees nie. Ek is seker ek sou al op die sterkste anti-depressante wees wat vir my voorgeskryf kan word, en dít skryf ek met die grootste deernis en respek denkbaar. God het my baie jare gelede genees daarvan, maar die duiwel is listig en hy probeer maar steeds om iewers ‘n vatplekkie te kry.
Toortsie,soos jy reeds weet, glo ek nie. Ek is deur al dieselfde smarte en dinge, soos wat elke lewendige mens mee gekonfronteer word en ek het tóg self daardeur gekom.
Hiermee probeer ek nie dit waarin jy glo, belaglik maak of aftakel nie. Ek beantwoord net die vraag wat jy in jou opskrif stel.
Dankie Perdebytjie en ek stel dit hoog op prys dat jy die vrymoedigheid het om met my daaroor te praat. Ek respekteer regtig jou siening. Een die ander kant kan ek egter stilbly oor wat God duidelik in my lewe doen nie. Mag jy ‘n mooi dag hê. ❤️
Ek wou maar net die anderkant ook vertel. Mense soos ek, handhaaf maar ‘n lae profiel, want ons is nie baie gewild nie.
Niemand kan geloof in ‘n ander persoon se kop indwing nie. Ek wil dit ook nie dien nie. 😁 Jy is meer as welkom.
Wat ek waardeer, Perdebytjie, is jou eerlikheid. Jy weet wie jy is en waar jy staan en jy is gemaklik daarmee. Dis vir my mooi.
Perdebytjie, die pad wat die Here met my stap, is ‘n ongelooflike en wonderlike pad wat sekerlik vir ander mense soms vreemd klink. Maar vir my is Hy ‘n werklikheid en Hy bewys Homself oor en oor aan my. Hier gebeur net te veel ‘toevallighede’ in my lewe, goed wat ek spesifiek vir Hom vra en niemand daarvan weet nie, en die antwoord dan uit die bloute kom, deur mense, deur omstandighede, ens. ‘n Stap in die geloof mag soms sinneloos klink, maar God laat mens nie alleen nie. Dis iets wat ek werklik vir almal gun. Mooi aand vir jou. Dankie dat jy steeds hier lees, selfs alskryf ons dinge waaroor jy anders dink.